கேள்வி: ருக்மிணி கோபாலகிருட்டிணன் - விருதுகள் பற்றி விளக்கவும்.
பதில்: 1954 வீணைக்கான அகில இந்திய வானொலி நடத்திய முதல் போட்டியில் இந்தியாவின் முதல் குடியரசுத் தலைவர் முனைவர் இராஜேந்திர பிரசாத் வழங்கிய குடியரசுத் தலைவர் விருதினைப் பெற்றுள்ளார். 2000இல் செம்பை நினைவு விருது பெற்றுள்ளார். கேரளாவின் திருவனந்தபுரத்தில் 2001 ஆம் ஆண்டு நடைபெற்ற 89 வது சித்திரை திருநாள் பிறந்த நாள் கொண்டாட்டத்தை முன்னிட்டு சித்திரை திருநாள் சமாரக சங்க நாட்டிய கலா கேந்திரம் என்ற கௌரவ அங்கீகாரம் வழங்கப்பட்டது. 2006இல், நவரசம் சங்கீத சபை, வி.சரசம்மா விருதை வழங்கியது. ஆதி சங்கர வேத வேதாங்க சமசுகிருத கூட்டுறவு கல்விச் சங்கம், 2006 வழங்கிய சங்கீத ரத்னா என்ற பட்டத்தை வழங்கியது. 2005இல் திருவனந்தபுத்தில் நடைபெற்ற சூரிய விழா குரு பூஜையின் தொடக்க விழாவில், பத்மசிறீ கே. ஜே. யேசுதாஸ் இவரை கௌரவித்தார். சர்வதேச மகளிர் தினத்தன்று அனைத்து கேரள பிராமணர்கள் சங்கத்தால் (மகளிர் பிரிவு) கௌரவிக்கப்பட்டது. பத்ம பூசண் மாவேலிகரா கிருட்டிணகுட்டி நாயர் தின கொண்டாட்டங்களில் இசைக்கான சிறப்பான சேவைக்காக கௌரவிக்கப்பட்டார். 2008இல் குரு பூஜையில் கேரளாவின் சங்கீத நாடக அகாதமியால் கௌரவிக்கப்பட்டார்.